Korman (Pivara)

**Korman** je prigradsko naselje Kragujevca, koje se nalazi 7&nbsp;km severoistočno od njega, na desnoj dolinskoj strani Lepenice. Administrativno pripada gradskoj opštini Pivara. Delovi sela se nalaze sa obe strane Jabučke reke i nazivi krajeva su **Erski**, **Buban** i **Brđani**, takođe postoji i ciganska mahala. Najviši vrh sela je Samar sa 242 metra. Srednja godišnja vrednost apsolutno maksimalne je 16,6&nbsp;°C, a vrednost apsolutno minimalne je 5,8&nbsp;°C. Vlada izuzetno duga jesen, koja produžava vegetacioni period. Srednja godišnja vrednost padavina je 645,5&nbsp;mm. Maksimalna je u maju, junu i julu. Nedovoljno je padavina, ali raspored je dosta povoljan jer je maksimum u periodu vegetacije. 
Vodeni tokovi su: Lepenica, Jabučka reka, Crkvina i Bubanski potok, Jelenac i Ćosin potok. 
U geološkom sastavu su najrasprostranjenije metamorfne stene, koje su najstarije, i preovlađuju kristalni škriljci prve grupe arhajske starosti. Ima i sedimentnih stena, nataloženih u kenozoiku, za vreme postojanja jezera u ovom delu Šumadije. Evidentirano je prisustvo ležišta ruda gvožđa i magnezita, a od korisnog stenovitog materijala ima mermera. Najrasprostranjenija su gajnjače i skeletna zemljišta u pedološkom sastavu. Površina atara je 775 ha.

## Historija
Korman je nastao krajem XVIII veka i u prvim decenijama XIX veka (1788-1804.). Ime naselja Korman nije postalo na današnjem mestu, nego su ga doneli prvi doseljenici. Ti prvi rodovi doselili su se na ovo mesto iz sela Korman iz levog sliva Binačke Morave. 
Među seoskim krajevima najstariji je deo Boban. Za vreme Prvog srpskog ustanka doseljeno je 6 rodova, a posle 1915. još 10 rodova.
Kormanci su najvećim delom poreklom iz Stare Srbije, oblasti Lepenice, Bugarske, sliva Binačke Morave, Starog Vlaha, Ponišavlja...
Od starina u ovom selu se nalazi Židovsko groblje, o kome narod ne zna ništa osim imena, Latinsko groblje koje je iz rimskog perioda, što je potvrđeno po rimskom novcu koji se tu povremeno nalazi. Postoji takođe stari put iz turskog perioda. Seosko groblje je na Brdu u Brđanskom kraju.
Zavetina su **Vračevi** u julu, a Litije se nose na Beli četvrtak. Postoji i manastir Korman.
**Korman** je naselje u Srbiji u opštini Pivara u Šumadijskom okrugu. Prema popisu iz 2002. bilo je 692 stanovnika (prema popisu iz 1991. bilo je 765 stanovnika). Naselje je osnovano 1815. godine. Pod njivama se nalazi 269,55 ha, voćnjacima 35,47 ha, vinogradima 4,2 ha, livadama 18,49 ha, pašnjacima 41,84 ha dok ostalo zemljište zauzima 1,83 ha.

## Demografija
U naselju Korman živi 559 punoletnih stanovnika, a prosečna starost stanovništva iznosi 42.2 godina (40.6 kod muškaraca i 43.7 kod žena). U naselju ima 231 domaćinstvo, a prosečan broj članova po domaćinstvu je 3.00.

Ovo naselje je u velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura

## Vanjske veze
* Zvanična internet prezentacija Kormana
* Mape, aerodromi i vremenska situacija lokacija (Fallingrain)
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)